 Àkóónú: Bí ọrọ náà ṣe kan ọmọdé ló kan àgbà, bó ṣe kan ìrìn-àjò òkèèrè náà ló kan ilé-ìwé àtàwọn ilé-ìjọsìn.Wọnyí ni àwọn Ìpéjọpọ ńlá mẹta tó yẹ kó wáyé ní òpin ọsẹ yìí ní ìpínlẹ Ọyọ, Ògùn àti Èkó, ṣùgbọn tí àwọn alámòójútó wọn ti wọgile nítorí ààrùn Coronavirus.Lẹyìn awuyewuye tó tẹlé ìpàdé ìta gbangba tí ẹgbẹ òṣèlú Alábùradà PDP ṣe nílùú Ìbàdàn, ni ẹgbẹ ọmọ bíbí ìlú Ìbàdàn, CCII, wọgilé àṣekágbá ayẹyẹ ìlú ìbàdàn tí wọn pinnu láti ṣe tẹlẹ.Ayẹyẹ náà tí wọn pè ní Ìbàdàn Week Celebration  ni wọn ti sún síwájú báyìí nítorí àrùn Coronavirus ọhún.Nínú àtẹjáde kan ni ẹgbẹ CCII ti sọ pé àwọn kọkọ ń gbèrò láti ṣe ayẹyẹ náà pẹlú títẹlé àmọràn àwọn elétò ìlera, ṣùgbọn wọn yí ọkàn wọn padà lẹyìn àpérò láàrín àwọn adarí ẹgbẹ náà, bó tilẹ jẹ pé wọn ti ra ǹkan ìpawọ apakòkòrò, ìbòjú àti irinṣẹ àyẹwò ìlera.Ìpàdé ádùrá ìjọ Ìràpadà Krístì RCCGÀlùfáà àgbà ìjọ Ìràpadà Krístì lágbàáyé, Pásítọ E.A Adébóyè ti sún ìpàdé ádùrá ńlá kan tó yẹ kó wáyé lọjọ Àbámẹta, ogúnjọ oṣu Ẹrẹnà, ọdún 2020 síwájú.Ọdọọdún ni ìpàdé ádùrá náà, tí wọn pè ní Emerge2020 máa ń wáyé ní gbàgede Tafawa Balewa Square nílùú Èkó.Nínú àtẹjáde kan ni Pásítọ Adébóyè ti sọ pé Ìjọ gbọdọ tẹlé òfin tí ìjọba fi síta.Ìjọba ìpínlẹ Èkó sọ pé kí àwọn ènìyàn ó yàgò fún Ìpéjọpọ tó bá ti lé ní àádọta ènìyàn.Ètò ìsìn ìtúsílẹ Ìjọ MFMÈtò ìtúsílẹ yìí ni ìjọ Mountain of fire and miracles, MFM lérò àti gbé ṣe ní òpin ọsẹ yìí tẹlẹ. Ìgbà kan ni wọn sì máa ń ṣeé láàrín oṣù kan.Ti oṣù Ẹrẹnà yẹ kó wáyé ní ogúnjọ oṣù Ẹrẹnà sí ọjọ kejìlélógún oṣù ọhún ṣùgbọn nítorí àjàkálẹ àrùn Coronavirus báyìí, wọn ti sún-un síwájú.A leè ṣe àkópọ àkóónú yìí bayìí: : Lẹyìn tí àjọ elétò ìlera àgbáyé WHO ti kéde àrùn Coronavirus gẹgẹ bí àjàkálẹ àrùn, ọpọ àwọn àpérò, ìpàdé àti àwọn ayẹyẹ mìíràn tó yẹ kó wáyé ni wọn ti gbé sẹgbẹẹ kan. 